நீல பத்மநாபன்

thumbnail
நீல பத்மநாபன் (Neela Padmanabhan) என்னும் நீலகண்டப்பிள்ளை பத்மநாபன் (பிறப்பு: ஏப்ரல் 26, 1938),நீல பத்மநாபன், கொட்டாரம், வானதி பதிப்பகம்-சென்னை, மு.ப.திசம்பர் 2012, பக்.93 தமிழ்நாட்டில் கன்னியாகுமரியினைச் சேர்ந்த ஒரு முன்னணி எழுத்தாளர். புதினம், சிறுகதை, கட்டுரை, கவிதை என பல வகைகளிலும் எழுதுபவர். இலை உதிர் காலம் புதினத்துக்காக 2007ஆம் ஆண்டின் தமிழ் நூல்களுக்கான சாகித்திய அகாதமி விருது பெற்றுள்ள நீல பத்மநாபன், பொறியாளராகப் பணியாற்றி ஓய்வு பெற்று தற்போது திருவனந்தபுரத்தில் வசித்து வருகிறார்.Tamil Sahitya Akademi Awards 1955-2007  Sahitya Akademi Official website.. இவரின் படைப்புகள் கடந்த 25 ஆண்டுகளாக நவீனத்துவ வடிவ இலக்கணத்தால் மதிப்பிடப்பட்டு எதிர்மறைகள் சுட்டப்பட்டுள்ளன.

 பிறப்பு 
நீல பத்மநாபன் கன்னியாகுமரி மாவட்டம் இரணியலில் 1938 ஏப்ரல் 26 ஆம் நாள் நீலகண்டப்பிள்ளை - சானகி அம்மாள் இணையருக்கு மகனாகப் பிறந்தார்.

 கல்வி 
நீல பத்மநாபன் நாலாஞ்சிறை எனும் இடத்திலிருந்த மார் இவானியேஸ் கல்லூரியில் இடைநிலை வகுப்பில் (Intermediate) தேறினார். கேரளப் பல்கலைக்கழகக் கல்லூரியில் 1956 - 58 ஆம் கல்வி ஆண்டுகளில் இயற்பியல் பயின்று அறிவியல் இளவர் பட்டம் பெற்றார்.  பின்னர் பொறியியல் கல்லூரியில் சேர்ந்து  மின்பொறியியலில் அறிவியல் இளவர் பட்டம் (B.Sc. Electrical Engineering) பெற்றார்.

 பணி 
நீல பத்மநாபன் கல்லூரியில் பயிலும்பொழுதே, கேரள பணியாளர் தேர்வாணையத் தேர்வை எழுதி வெற்றி பெற்றிருந்தார். எனவே கல்லூரிக் கல்வி முடிந்ததும் திருச்சூரில் அரசு அலுவலகம் ஒன்றில் சில காலம் பணியாற்றினார். தந்தை வற்புறுத்தலினால் அவ்வேலையைத் துறந்து பொறியியல் படிக்கச் சென்றார்.

1963ஆம் ஆண்டில் கேரள மாநில மின்வாரியத்தில் இளநிலை மின்பொறியாளராகப் (Junior Engineer) பணியிற் சேர்ந்தார். படிப்படியாக உயர்ந்து 1993 ஆம் ஆண்டில் துணை முதன்மைப் பொறியாளராக (Deputy Cheif Engineer) பணி ஓய்வு பெற்றார்.

 குடும்பம் 
நீல பத்மநாபன் கிருட்டிணம்மாள் என்பவரை மணந்து சானகி, உமா, நீலகண்டன், கவிதா என்னும் நான்கு மக்களை ஈன்றார்.

 படைப்புகள் 
"கதைக் கருவைத்தேடி நான் ஒரு போதும் அலைந்திருக்கவில்லை. ஒரு பிரத்யேக கணத்தின் தெறிப்பில், ஏனோ ஒரு சொல்லத்தெரியாத தன்மையில் சிலிர்த்துப்போய் நேரிலும் காணும், சொல்லிக்கேட்கும் சில கருத்துக்களை மட்டும் என் மனம் சுவீகரித்துக் கொள்கிறது. உதறினாலும் விலகாமல் உள்ளத்தில் இறுகப்பற்றிக்கொள்ளும் இந்தக்கரு தன்னை எடுத்தாள என்னை விடாப்பிடியாக நிர்பந்திக்கிறது. இரும்பு இதயம் படைத்தவர்களுக்காக நான் எழுதவில்லை. காரணம் எனக்கு இரும்பு இதயம் இல்லை என்பதுதான், என்னைப்போல் சாதாரண ஆசை நிராசைகள் கொண்ட சாதாரண மனித ஜீவிகளுடன் என் பிரச்னைகள், உணர்ச்சிகளை, வியப்புகளை ,வெறுப்புகளை பரிமாறிக்கொள்ளவே நான் எழுதுகிறேன்"  என்று நீல பத்மநாபன் தன்னைப் பற்றி குறிப்பிட்டதுண்டு.

புதினங்கள்

வரிசை எண்ஆண்டுநூலின் பெயர்புதினம் பதிப்பகம் குறிப்பு011968தலைமுறைகள்  1. தலைமுறைகள்  ஜெயக்குமாரி ஸ்டோர், நாகர்கோவில்021975பள்ளிகொண்டபுரம் 2. பள்ளிகொண்டபுரம்  வாசகர் வட்டம், சென்னை.031973 பைல்கள் 3. பைல்கள்  ஜெயக்குமாரி ஸ்டோர், நாகர்கோவில்041975 உறவுகள் 4. உறவுகள்  ஜெயக்குமாரி ஸ்டோர், நாகர்கோவில்051976 மின் உலகம் 5. மின் உலகம்   061978 நேற்று வந்தவன் 6. நேற்று வந்தவன்  071980 உதய தாரகை 7. உதய தாரகை   081980 வட்டத்தின் வெளியே 8. வட்டத்தின் வெளியே  091981 பகவதி கோயில் தெரு 9. பகவதி கோயில் தெரு 101985 போதையில் கரைந்தவர்கள்  10. போதையில் கரைந்தவர்கள்   11. தீ தீ  12. முறிவுகள்  111987 தேரோடும் வீதி 13. தேரோடும் வீதி     தன்வரலாற்றுப் புதினம்121991 பாவம் செய்யாதவர்கள் 14. பாவம் செய்யாதவர்கள்   131994 வெள்ளம்  15. வெள்ளம்     141995 கூண்டினுள் பட்சிகள் 16. கூண்டினுள் பட்சிகள்     151997 யாத்திரை அனுபவங்கள் சமர் 17. யாத்திரை   18. அனுபவங்கள்  19. சமர் முத்துப்பதிப்பகம், மதுரை 162005இலை உதிர் காலம்20. இலை உதிர் காலம்     சாதிக்யா அகாதெமி விருது பெற்றது.

2004 ஆம் ஆண்டில் மேற்கண்ட அனைத்துப் புதினங்களும் அடங்கிய தொகுப்பு நீல பத்மநாபனின் நாவல்கள் என்னும் தலைப்பில் வெளிவந்தது.

சிறுகதைகள்

வரிசை எண்ஆண்டுநூலின் பெயர் இடம்பெற்றுள்ள சிறுகதைகள் பதிப்பகம்011969மோகம் முப்பது ஆண்டு  11 சிறுகதைகள்    021972சண்டையும் சமாதானமும் 11 சிறுகதைகள்   031974 மூன்றாவது நாள் 11 சிறுகதைகள்  041978 இரண்டாவது முகம் 19 சிறுகதைகள்  051978 நாகம்மாவா? 15 சிறுகதைகள்   முத்துப்பதிப்பகம், மதுரை061978 சிறகடிகள் 13 சிறுகதைகள்  071985 சத்தியத்தின் சந்நிதியில் 15 சிறுகதைகள் 081988 வான வீதியில் 18 சிறுகதைகள்  091998 அவரவர் அந்தரங்கம் 11 சிறுகதைகள் 102008 பிறவிப் பெருங்கடல்   112012 கொட்டாரம் என்னைப்போல் இருவர்  ரெளத்திரம்  நொண்டிப் புறா  பூஜை அறை  பகை  கொட்டாரம் வானதி பதிப்பகம், சென்னை

2000 ஆம் ஆண்டு வரை இவரால் எழுதப்பட்ட சிறுகதைகள் அனைத்தும் அடங்கிய தொகுப்பு நீல பத்மநாபன் கதைகள்  என்னும் பெயரில் 2000ஆம் ஆண்டு வெளிவந்தது.

கவிதைகள் 
வரிசை எண்ஆண்டுநூலின் பெயர் இடம்பெற்றுள்ள கவிதைகள் பதிப்பகம்011975நீல பத்மநாபன் கவிதைகள்  எழுத்து, சென்னை 021984 நா காக்க   031993 பெயரிலென்ன  
2003ஆம் ஆண்டு வரை இவரால் எழுதப்பட்ட கவிதைகள் அடங்கிய தொகுப்பு நீல பத்மநாபனின் 148 கவிதைகள் என்னும் தலைப்பில் 2003 ஆம் ஆண்டில் வெளிவந்தது.

கட்டுரைகள்
வரிசை எண்ஆண்டுநூலின் பெயர் இடம்பெற்றுள்ள கட்டுரைகள் பதிப்பகம்011978 சிதறிய சிந்தனைகள் 17 கட்டுரைகள்  அகரம், சிவகங்கை021988 இலக்கியப் பார்வைகள் 13 கட்டுரைகள்  அமிழ்தம் பதிப்பகம், வேலூர்031991 சமூகச் சிந்தனை 18 கட்டுரைகள்  அமிழ்தம் பதிப்பகம், வேலூர்041993 யாரிடமும் பகையின்றி 21 கட்டுரைகள்   அமிழ்தம் பதிப்பகம், வேலூர்051997 வாழ்வும் இலக்கியமும் 14 கட்டுரைகள்  அமிழ்தம் பதிப்பகம், வேலூர்062001 நவீன இலக்கியம் - சில சிந்தனைகள் 18 கட்டுரைகள்  அமிழ்தம் பதிப்பகம், வேலூர்072003 இன்றைய இலக்கியச் செல்நெறிகள் 30 கட்டுரைகள்  இராசராசன் பதிப்பகம், சென்னை 17082006 ஐயப்ப பணிக்கரின் ஆளுமையும் சில படைப்பு மாதிரிகளும் விருட்சம், சென்னை092008 உணர்வுகள் சிந்தனைகள்137 கட்டுரைகள்   நீயு செஞ்சுரி புக் அவுசு, சென்னை102010 பார்வைகள் மறுபார்வைகள்  

2005 ஆம் ஆண்டு வரை இவர் எழுதிய கட்டுரைகள் அனைத்தும் அடங்கிய தொகுப்பு நீல பத்மநாபனின் கட்டுரைகள் என்னும் தலைப்பில் 2005 ஆம் ஆண்டில் வெளிவந்தது.

 நாடகத் தொகுதி 
 தனிமரம் 2009

 திரட்டுநூல் 
 குரு சேத்திரம்  - 1976

 மொழிபெயர்த்துத் தொகுத்தவை 
 தற்கால மலையாள இலக்கியம் - 1985, நர்மதா பதிப்பகம், சென்னை.
 மதிலுகள் - நவீன மலையாள இலக்கியம் 2000, காவ்யா, சென்னை.
 ஐயப்பப் பணிக்கரின் கவிதைகள் - 1999
 ஐயப்பப் பணிக்கரின் கோத்ர யானம் 2002

 மலையாள மொழிப் படைப்புகள் 
புதினங்கள்
 பந்தங்கள் - 1979
 மின் உலகம் - 1980
 தலைமுறைகள் - 1981
 பள்ளிகொண்டபுரம் - 1982
 தீ தீ, 1990, டி.சி. புக்சு, கோட்டயம்

சிறுகதைகள் 
வரிசை எண்ஆண்டுநூலின் பெயர் இடம்பெற்றுள்ள சிறுகதைகள் பதிப்பகம்011980 கதைகள் இருபது  இருபது கதைகள்  கரண்ட் புக்சு, கோட்டயம்021987எறும்புகள் இருபது கதைகள் கரண்ட் புக்சு, கோட்டயம்031997 அர்கண்ட் கோனில் இருபது கதைகள் கரண்ட் புக்சு, கோட்டயம்042003 வேறத்தவர் 23 கதைகள் கரண்ட் புக்சு, கோட்டயம்

 கவிதைகள்
 நீல. பத்மநாபன்ட கவிதைகள், 2003, விசுவம் புக்சு, திருவனந்தபுரம்

 கட்டுரைகள் 
 சிருட்டில நோப்புரங்கள், 2006, கரண்ட் புக்சு, கோட்டயம்

 ஆங்கிலப் படைப்புகள்
 கட்டுரைகள் 
 PEARLS AND PEBBLES. 2004. 19 Essays, Reliance Publishing House, New Delhi-110008

 கொய்தமலர்கள் 
 நீல பத்மநாபனின் எழுத்துலக விழுதுகள் 2002
 Neela Padmanaban - A Reader 2008
 நீல பத்மநாபம் 2010

 நீல பத்மநாபனின் படைப்புகள் பற்றிய திறனாய்வுகள் 
 நீல பத்மநாபனின் இலக்கியத்தடம் 1999
 நீல பத்மநாபன் படைப்புலகம் 2001

விருதுகளும் பரிசுகளும்
 உறவுகள் என்னும் புதினம் ராஜா அண்ணாமலைச் செட்டியார் பரிசினைப் பெற்றது.
 தமிழ் அன்னை விருது
 முதியோர் இல்லத்தைக் கதைக் களனாகக் கொண்டு நீல பத்மநாபன் எழுதிய இலை உதிர் காலம் புதினம், 2007ஆம் ஆண்டின் தமிழ் நூல்களுக்கான சாகித்திய அகாதமி விருது, கோவை கஸ்தூரி சீனிவாசன் அறநிலையத்தின் ரங்கம்மாள் பரிசுக்குத் தேர்ந்தெடுக்கப்பட்டுள்ளது.
 மொழிபெயர்ப்பிற்கான சாகித்திய அகாதமி விருது
 தமிழ்நாடு அரசு விருது
 மைசூர் சிஐஐஆரின் பாஷா பாரதி பரிசு

மேற்கோள்கள்

வெளி இணைப்புகள்
 நீல பத்மநாபனின் இணையதளம் 
 வலைப்பூ

பகுப்பு:தமிழக எழுத்தாளர்கள்
பகுப்பு:நவீன தமிழ்க் கவிஞர்கள்
பகுப்பு:1938 பிறப்புகள்
பகுப்பு:கன்னியாகுமரி மாவட்ட மக்கள்
பகுப்பு:வாழும் மக்கள்
பகுப்பு:நாகர்கோவில் நபர்கள்